TTK HÖK Kollégiumi biztos  
Beszámoló  
2013. 07. 06 – 2013. 09. 22.  
Kiss Zsóka

***Időrendi bontás:***

2013. 07. 06. – Alakuló Küldöttgyűlés

2013. 07. 18. – Felsős kollégiumi jelentkezés kezdete

2013. 17. 26-28. - Mentortábor

2013. 07. 31. – Felsős kollégiumi jelentkezési határidő

2013. 08. 01. – Elsős kollégiumi jelentkezés kezdete

2013. 08. 06. - Felsős kollégiumi jelentkezés hiánypótlásának határideje

2013. 08. 09. – Elsős kollégiumi jelentkezési határidő

2013. 08. 13. – Elsős kollégiumi jelentkezés hiánypótlásának határideje

2013. 08. 14. – Kollégiumi felvételi ponthatár húzása

2013. 08. 14. – ELTE TTK HÖK Választmány

2013. 08. 16. – Kollégiumi Hallgatói Önkormányzat végső bizottsági ülése, döntéshozatal

2013. 08. 24-30. – Geo-Bio Gólyatábor

2013. 08. 26. – Várólistás felvételi ülés

2013. 08. 31. – Fellebbezési határidő (kiértékelés utáni 15 nap)

2013. 09. 02-06. – Regisztrációs hét

2013. 09. 02-04. – Beköltözés a kollégiumokba

2013. 09. 09. – Első tanítási nap

2013. 09. 16. – Várólistás felvételi ülés és a be nem költözött hallgatók ügyének tárgyalása

2013. 07. 06-án megrendezett Alakuló Küldöttgyűlésen kerültem tisztségviselői pozícióba a kar kollégiumi biztosaként. Elődöm, Csutka Boglárka, jelenlegi gazdasági elnökhelyettes készített fel. Részt vettem a Kollégiumi Hallgatói Önkormányzat küldöttgyűlésein illetve a Záró Küldöttgyűlésen is az ő kíséretében. A megválasztásomat követő napon felvettem a kapcsolatot a Kollégiumi Hallgatói Önkormányzattal, és Csonka Balázs elnök úrral egyeztettem az elkövetkező teendőkről. Megtörtént az átadás-átvétel.

A felsős kollégiumi felvételi eljárás július 18-án 08:00-kor indult, a leadás határideje július 31. 18:00 volt, a hiánypótlásé augusztus 6. Erre az intervallumra esett az elsős jelentkezés is, melynek kezdete augusztus 1. 08:00, a leadási határidő augusztus 9. 18:00, a hiánypótlás utolsó napja augusztus 13. volt. Mivel az elsős és felsős jelentkezés nagyjából egy időben zajlott, ez nem kevés bonyodalmat vont maga után. A felmerülő problémákat sikeresen megoldottuk.

A felvételi ponthatár meghúzása augusztus 14-én 11:00-kor történt meg az Ajtósi Dürer sori Kollégiumban. Az elsős ponthatár 36, a felsős 29 pont lett. Augusztus 16-án 08:30-kor kezdődött a végső bizottsági ülés, ahol 983 elsős és 1975 felsős kollégista nyert felvételt.

Ezen idő alatt került megrendezésre a mentortábor és a Geo-Bio Gólyatábor is, ahol mentorként vettem részt.

A regisztrációs héten szintén mentori teendőimet láttam el, illetve szeptember 3-án 8 tanár szakos gólya soron kívüli beköltözését oldottuk meg Dukán András Ferenc tanárképzési referens és Csordás Péter szolgáltatásszervező referens (KolHÖK) segítségével.

A 2013. 09. 16-án megrendezett várólistás ülésen tanulmányaim miatt nem tudtam részt venni, Csonka Balázs elnök úr tájékoztatása szerint 167 fő van jelenleg a várólistán.

A kollégiumi díjak szeptember 1-jétől a következőképpen alakulnak:

Ajtósi Dürer Tagkollégium 12320 Ft/hó

Damjanich utcai Tagkollégium 10320 Ft/hó

Kőrösi Csoma Sándor Tagkollégium 15320 Ft/hó

Nagytétényi úti Tagkollégium 9320 Ft/hó

Nándorfejérvári úti Tagkollégium 12320 Ft/hó

Vezér úti Tagkollégium 9320 Ft/hó

Bibó István Szakkollégium 12320 Ft/hó

Bolyai Kollégium 12320 Ft/hó

Eötvös József Collegium 12320 Ft/hó

Illyés Sándor Szakkollégium 12320 Ft/hó

Bérelt Kollégium 10320 Ft/hó

Köszönöm, hogy elolvastad a beszámolómat!

Budapest, 2013. 09. 22.

Kiss Zsóka

Kollégiumi biztos